Vyf mynwerkers sterf in brandVyf mynwerkers is Saterdagaand by Gold Fields se Kloof-Driefontein-kompleks (KDC) in Carletonville dood nadat daar ŉ brand uitgebreek het. Gold Fields sê in ŉ verklaring die vyf mynwerkers se name is nog nie bekendgemaak nie aangesien hulle naasbestaande nog in kennis gestel moet word. Veertien mynwerkers is in die hospitaal opgeneem vir observasie. ŉ Woordvoerder van die myn, Sharda Naidoo, sê die departement van minerale hulpbronne en die onderskeie vakbondverteenwoordigers is van die voorval in kennis gestel. “Bestuur betreur die voorval en het ŉ ondersoek van stapel gestuur. Die myn is tot verdere kennisgewing gesluit.”